CELEX: 32020D1254
Language: sk
Date: 2020-09-07 00:00:00
Title: Rozhodnutie Rady (SZBP) 2020/1254 zo 7. septembra 2020, ktorým sa mení rozhodnutie 2012/392/SZBP o misii Európskej únie v rámci SBOP v Nigeri (EUCAP Sahel Niger)

8.9.2020   
               
               
                  SK
               
               
                  Úradný vestník Európskej únie
               
               
                  L 294/3
               
            
         ROZHODNUTIE RADY (SZBP) 2020/1254
         zo 7. septembra 2020,
         ktorým sa mení rozhodnutie 2012/392/SZBP o misii Európskej únie v rámci SBOP v Nigeri (EUCAP Sahel Niger)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 16. júla 2012 prijala rozhodnutie 2012/392/SZBP (1) o zriadení misie Európskej únie v rámci SBOP v Nigeri na podporu budovania kapacity nigerských bezpečnostných aktérov bojovať proti terorizmu a organizovanej trestnej činnosti (EUCAP Sahel Niger).
                  
               
                     (2)
                  
                  
                     Rada 18. septembra 2018 prijala rozhodnutie (SZBP) 2018/1247 (2), ktorým bola misia EUCAP Sahel Niger predĺžená do 30. septembra 2020.
                  
               
                     (3)
                  
                  
                     Rada 22. mája 2019 prijala rozhodnutie (SZBP) 2019/832 (3), ktorým sa stanovuje, že misia EUCAP Sahel Niger má prispieť, bez toho, aby tým bol dotknutý jej hlavný mandát v Nigeri, k regionalizácii činnosti SBOP v oblasti Sahelu.
                  
               
                     (4)
                  
                  
                     Politický a bezpečnostný výbor 28. mája a 30. júna 2020 súhlasil v súvislosti so strategickým preskúmaním misie EUCAP Sahel Niger s predĺžením uvedenej misie do 30. septembra 2022.
                  
               
                     (5)
                  
                  
                     Rozhodnutie 2012/392/SZBP by sa malo zodpovedajúcim spôsobom zmeniť.
                  
               
                     (6)
                  
                  
                     Misia EUCAP Sahel Niger sa uskutoční v situácii, ktorá sa môže zhoršiť a mohla by brániť plneniu cieľov vonkajšej činnosti Únie uvedených v článku 21 Zmluvy o Európskej únii,
                  
               PRIJALA TOTO ROZHODNUTIE:
         
            Článok 1
            Rozhodnutie 2012/392/SZBP sa mení takto:
            
                        1.
                     
                     
                        V článku 3 ods. 1 sa písmená c) a d) nahrádzajú takto:
                        
                                    „c)
                                 
                                 
                                    v rámci podpory cieľov Únie v oblasti migrácie posilňuje kapacity nigerských bezpečnostných síl na riadenie hraníc a boj proti neregulárnej migrácii;
                                 
                              
                                    d)
                                 
                                 
                                    uľahčuje vnútroštátnu, regionálnu a medzinárodnú koordináciu v oblasti boja proti terorizmu, organizovanej trestnej činnosti a neregulárnej migrácii, a v oblasti riadenia hraníc.“
                                 
                              
                  
                        2.
                     
                     
                        V článku 13 ods. 1 sa dopĺňa tento pododsek:
                        „Referenčná suma určená na pokrytie výdavkov spojených s misiou EUCAP Sahel Niger na obdobie od 1. októbra 2020 do 30. septembra 2022 je 73 758 441,09 EUR.“
                     
                  
                        3.
                     
                     
                        V článku 16 sa druhá veta nahrádza takto:
                        „Uplatňuje sa do 30. septembra 2022.“
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 7. septembra 2020
            
               
                  Za Radu
               
               
                  predseda
               
               M. ROTH
            
         
         
            (1)  Rozhodnutie Rady 2012/392/SZBP zo 16. júla 2012 o misii Európskej únie v rámci SBOP v Nigeri (EUCAP Sahel Niger) (Ú. v. EÚ L 187, 17.7.2012, s. 48).
         
            (2)  Rozhodnutie Rady (SZBP) 2018/1247 z 18. septembra 2018, ktorým sa mení rozhodnutie 2012/392/SZBP o misii Európskej únie v rámci SBOP v Nigeri (EUCAP Sahel Niger) (Ú. v. EÚ L 235, 19.9.2018, s. 7).
         
            (3)  Rozhodnutie Rady (SZBP) 2019/832 z 22. mája 2019, ktorým sa mení rozhodnutie 2012/392/SZBP o misii Európskej únie v rámci SBOP v Nigeri (EUCAP Sahel Niger) (Ú. v. EÚ L 137, 23.5.2019, s. 64).